Logo, company name

Description automatically generated

# Στη Μαρία Παπαδοπούλου το Βραβείο «Γυναίκα και Αθλητισμός – Μαριάννα Ζαχαριάδη»

Ο Κυπριακός Οργανισμός Αθλητισμού, κατά τη διάρκεια της τελετής των Αρίστων της χρονιάς  της Ένωσης Αθλητικογράφων Κύπρου,  βράβευσε την πρώην πρωταθλήτρια κολύμβησης Μαρία Παπαδοπούλου με το βραβείο «Γυναίκα και Αθλητισμός – Μαριάννα Ζαχαριάδη», μετά από εισήγηση της Επιτροπής «Ισότητας των Φύλων στον Αθλητισμό». Με τη θεσμοθέτηση του ειδικού αυτού  βραβείου, η Επιτροπή αποδίδει φόρο τιμής σε γυναίκες με πολύχρονη και ουσιαστική προσφορά στα αθλητικά δρώμενα της Κύπρου.

Η απονομή έγινε από το μέλος του Δ.Σ. ΚΟΑ και αντιπρόεδρο της επιτροπής Κωστάκη Κουκκουλλή και τον σύμβουλο του Προέδρου της Δημοκρατίας Κώστα Γαβριηλίδη.

Η Μαρία Παπαδοπούλου υπήρξε αθλήτρια κολύμβησης στα αγωνίσματα 50 και 100 μέτρα πεταλούδα. Έχει αναδειχθεί ως κορυφαία αθλήτρια της χρονιάς από την Ένωση Αθλητικογράφων Κύπρου 2000 και 2001.

Σήμερα είναι μέλος των Επιτροπών Fair Play και Ολυμπιακής Ακαδημίας Κύπρου της ΚΟΕ. Εργάζεται στο αθλητικό γραφείο του Δήμου Λεμεσού με απόσπαση από τον ΚΟΑ.